Պատրիկ Մաքինրոյ

**Պատրիկ Մաքինրոյ** (, ), ամերիկացի նախկին պրոֆեսիոնալ թենիսիստ, թենիսի մարզիչ և մարզական մեկնաբան, Ջոն Մաքինրոյի կրտսեր եղբայրը։

## Կարիերա
17 տարեկան հասակում, 1983 թվականին, Պատրիկ Մաքինրոյը հասնում է մինչև պատանիների շրջանում ԱՄՆ ազգային առաջնության եզրափակիչ, որտեղ, սակայն, պարտվում է Ռիկ Լիչին։ Հաջորդ տարի նա դառնում է խոտածածկի վրա ԱՄՆ առաջնության հաղթող պատանիների շրջանում և Ֆրանսիայի բաց առաջնության պատանիների զուգախաղի մրցաշարի հաղթող Լյուկ Ջենսենի հետ զույգով։ Այդ նույն թվականին նա շահում է իր առաջին տիտղոսը պրոֆեսիոնալ մրցաշարում, Ռիչմոնդում հաղթելով ավագ եղբայր Ջոնի հետ զույգով։ 1985 թվականից մինչ 1988 թվականը Պատրիկը սովորում էր Սթենֆորդի համալսարանում և ուսանելու այդ տարիներին համալսարանակն հավաքականի հետ միասին երկու անգամ հաղթել է Հյուսիսային Ամերիկայի ուսանողական առաջնությունում (NCAA)։ Ուսման բոլոր երեք տարիների ընթացքում նա ընդգրկվում էր ԱՄՆ սիրողական խորհրդանշական հավաքականի մեջ։ Նույնպես ուանելու ժամանակ, նա Ջենսենի հետ զուչգով, շահել է 1987 թվականի Պանամերիկյան խաղերի ոսկե մեդալը, իսկ Ջիմ Գրաբի հետ զույգով նույն թվականին հաղթել է իր երկրորդ պրոֆեսիոնալ մրցաշարում, բարձրանալով թենիսիտների դասակարգման աղյուսակում, ովքեր խաղում են զուգախաղում, 150 հորիզոնականով, հասնելով առաջին հարյուրյակի միջնամաս։ 1988 թվականին նա հասնում է ԱՄՆ բաց առաջնության եզրափակիչ խառը զուգախաղում, ավստրալուհի Էլիզաբեթ Սմայլիի հետ։ Ամերիկա-ավստրալիական զույգը «չասակարգված» էր 3-րդ համարի տակ և եզրափակիչում պարտվում է մրցաշարի «երկրորդ» զույգ Յանա Նովատնային և Ջիմ Պյուին- 5-7,3-6։ Այդ մրցաշրջանը Մաքինրոյ-կրտսերը ավարտում է զուգախաղի լավագույն 30 թենիսիստների շարքում։

Հաջորդ երկու տարիներին Պատրիկ Մաքինրոյը շարունակում էր Գրաբի հետ հաջող համագործակցությունը, որի գագաթնակետն են դառնում հաղթանակները Ֆրանսիայի բաց առաջնությունում և «Մասթերս» մրցաշարում՝ տարվա ամփոփիչ մրցաշարում, որտեղ նրանք հաղթանակ են տանում բոլոր հինգ խաղերում, այդ թվում աշխարհի լավագույն զույգերի նկատմամբ՝ Ռիկ Լիչ-Ջիմ Պյուի նկատմամբ խմբում և Անդերս Յարիդ-Ջոն Ֆիցջերալդի նկատմամբ եզրափակիչում։ Ընդհանուր առմամբ նրանք երկուսով երկու տարվա ընթացքում խաղացել են յոթ եզրափակիչներում, որոնցից հաղթել են երեքում, իսկ անձամբ Մաքինրոյը մի քանի անգամ մտել է զուգախաղի աշխարհի լավագույն թենիսիստների տասնյակի մեջ։

Գրաբից բաժանվելուց հետո իր առաջին իսկ Մեծ Սաղավարտի մրցաշարում՝ 1991 թվականի Ավստրալիայի բաց առաջնությունում, որտեղ նրա խաղընկերն էր Դևիդ Ուիտոնը, Պատրիկ Մաքինրոյը հասնում է եզրափակիչ, որտեղ պարտություն են կրում Սքոթ Դևիս-Դավիդ Փեյթ զույգին՝ 1-6, 6–4, 4–6, 7–5, 7–9։ Զգալի հաջողության է նա հասնում նաև մենախաղում, որտեղ, զբաղեցնելով դասակարգման աղյուսակի 114-րդ հորիզոնականը, կիսաեզրափակիչ է դուրս գալիս ավելի բարձր վարկանիշ ունեցող երեք մրցակիցներին հաղթելուց հետո, ներառյալ աշխարհի 18-րդ ռակետ Ջեյ Բերգերին։ Կիսաեզրափակիչում նա պարտվում է մրցաշարի ապագա հաղթող Բորիս Բեկկերին՝ 7-6(7-2),4-6,1-6,4-6։ Կիսաեզրափակիչ դուրս գալուց հետո մամուլին հարցազրույցում նա կատակում է, որ կիսաեզրափակիչի մասնակիցների կազմը «հենց այնպիսին է, ինչպիսին բոլորը սպասում էին՝ Էդբերգ, Լենդլ, Մաքինրոյ և Բեկկեր»։ Հետագայում, այդ նույն մրցաշրջանում, նա շվեյցարիացի Յակոբ Հլասեկի հետ դուրս է գալիս ATP զուգախաղի մրցաշարերի ևս երկու եզրափակիչ (մեկ հաղթանակ), իսկ փետրվարին Չիկագոյում այդ կարողանում է անել մենախաղում և տարին ավարտում է աշխարհի լավագույն 50 թենիսիստների շարքում։

Հետագա երեք տարիներին, չնայած Պատրիկը արդեն աղմկոտ հաջողությունների չէր հասնում Մեծ Սաղավարտի մրցաշարերում, նա հանդես էր գալիս վստահ և կայուն, հիմնականում ամերիկացի Ջոնաթան Սթարկի և Ջարեդ Պալմերի հետ զույգով, այդ ընթացքում երկու անգամ հաղթանակի հասնելով աշխարհի լավագույն զույգերի նկատմամբ (Գրաբ-Ռիչի Ռենեբերգ զույգի նկատմամբ 1992 թվականին Սիդնեյում և Պատրիկ Հելբրայթ-Գրանտ Կոնել զույգի նկատմամբ 1994 թվականին)։ 1992 թվականի մրցաշարջանը նա ավարտում է զուգաքաղի լավագույն թենիսիստների տասնյակում, իսկ 1993 թվականի ընթացխում բարձրանում է մինչև դասակարգման աղյուսակի երրորդ հորիզոնական։ Այդ ժամանակ նա առաջին անգամ հրավիրվում է ԱՄՆ հավաքական, որի կազմում 1993-1996 թվականներին Դևիսի Գավաթում անց է կացնում չորս հանդիպում, զուգախաղերում տոնելով երեք հաղթանակ և պարտվելով մեկ խաղում։ 1993 թվականին ԱՄՆ հավաքականի կազմում նա նաև շահում է Աշխարհի թիմային գավաթը, Ռիչի Ռենեբերգի հետ զույգով հավաքականին չորս խաղում բերելով չորս հաղթանակ։

1994 թվականին, կարիերայի ավարտին մոտ, արդեն իր հաշվին ունենալով 30 եզրափակիչ զուգախաղում, պատրիկ Մաքինրոյը սկսում է լավ արդյունքների հասնել նաև մենախաղում։ Նա տարվա ընթացքում երկու անգամ դուրս է գալիս ATP մրցաշարերի եզրափակիչ, իսկ 1995 թվականի սկզբին, Սիդնեյում, որտեղ եզրափակիչում նրա հակառակորդն էր ավստրալիացի Ռիչարդ Ֆրոմբերգը, շահում է է ATP մենախաղի իր առաջին և միակ տիտղոսը։ Դրանից հետո, Ավստրալիայի բաց առաջնությունում, նա առավելության է հասնում Բորիս Բեկկերի նկատմամբ, այդ պահին աշխարհի թիվ 3-րդ ռակետ և դուրս է գալիս չորրորդ շրջան, իսկ ԱՄՆ բաց առաջնությունում հասնում է մինչև քառորդ եզրափակիչ, որտեղ կրկին հանդիպում է Բեկկերի հետ, ով այս անգամ կարողանում է ռևանշ վերցնել։ 1995 թվականի սեպտեմբերին Մաքինրոյը դասակարգման աղյուսակում բարձրանում է մինչև 28-րդ հորիզոնական։

Իր վերջին տիտղոսը Մաքինրոյը շահել է 1995 թվականի հոկտեմբերին Կուալա Լումպուրում, իսկ վերջին եզրափակիչը խաղացել է հաջորդ տարվա սկզբին Սիդնեյում։ Պրոֆեսիոնալ կարիերայում իր վերջին հանդիպումը նա անց է կացրել Չեխիայի հավաքականի դեմ Դևիսի Գավաթի խաղարկությունում։

## Նվաճումներ
* 1989 թվականի Ֆրանսիայի բաց առաջնության հաղթող տղամարդկանց զուգախաղում և «Մասթերս» շարքի մրցաշարի հաղթող տղամարդկանց զուգախաղում։
* Ընդհանուր առմամբ տղաարդկանց մենախաղի մեկ և զուգախաղի 16 պրոֆեսիոնալ մրցաշարերի հաղթող։
* 1993 թվականի Աշխարհի թիմային գավաթի հաղթող ԱՄՆ հավաքականի կազմում։
* 1987 թվականի Պանամերիկյան խաղերի հաղթող տղամարդկանց զուգախաղում։
* Որպես մարզիչ՝ Դևիսի Գավաթի 2007 թվականի հաղթող ԱՄՆ հավաքականի հետ։

## Անձնական կյանք
1998 թվականի դեկտեմբերի 19-ին Պատրիկ Մաքինրոյն ամուսնում է երգչուհի և դերասանուհի Մելիսա Էրիկոյի հետ։ Նրանք ունեն երեք դուստրեր՝ Վիկտորիա Պենի (ծնվել է 2006 թվականին) և զույգեր Ժյուլետ Բեաթրիս և դիանա Քեթրին (ծնվել են 2008 թվականին)։

## Դիրքը դասակարգման աղյուսակում մրցաշրջանի վերջին

## Մեծ Սաղավարտի եզրափակիչներում մասնակցություն
### Տղամարդկանց զուգախաղ (2)

### Խառը զուգախաղ (1)

## ATP մրցաշարերի եզրափակիչների մասնակցություն

### Մենախաղ (4)
#### Հաղթանակ (1)

#### Պարտություններ (3)

### Զուգախաղ (37)

#### Հաղթանակներ (16)

#### Պարտություններ (21)

## Թիմային մրցաշարերի եզրափակիչների մասնակցություն (1)

## Հետագա կարիերա
[225px|մինի|աջից|Ջոն և Պատրիկ Մաքինրոյները մեկնաբանում են [2009 թվականի ԱՄՆ թենիսի բաց առաջնությունը ]]
Արդեն 1995 թվականին, դեռևս ելույթ ունենալու ժամանակ, Պատրիկ Մաքինրոյը սկսում է համագործակցել ESPN ընկերության հետ, որպես մարզական լրագրող։ Սկսած 1997 թվականից նա աշխատում է այդ ընկերությունում մպտական հիմունքներով։ 1996—2000 թվականներին նա նաև համագործակցում է CBS Sports հեռուստաալիքի հետ, որպես մարզական մեկնաբան, առաջին հերթին լուսաբանելով ԱՄՆ թենիսի բաց առաջնությունները։

2000 թվականի վերջին Մաքինրոյը նշանակվում է Դևիսի Գավաթում ԱՄՆ ազգային հավաքականի ավագ, այդ կարգավիճակում փոխարինելով ավագ եղբայր Ջոնին։ Նա դառնում է 38-րդ թիմի ավագը և այդ պաշտոնին մնում է համարյա տես տարի, ավելի երկար, քան իր նոխրոդներից ցանկացածը, հեռանալով միայն 2010 թվականի սեպտեմբերին։ Հավաքականի ավագի պաշտոնում լինելու ժամանակ նա մեկ անգամ, 2007 թվականին, հավաքականին կարողանում է բերել Դևիսի Գավաթում հաղթանակի։ Այդ տիտղոսը ԱՄՆ հավաքականի համար առաջինն է դառնում 1995 թվականից ի վեր և նվաճվում է այն կազմով, որը Մաքինրոյը չէր փոխում 2005-ից մինչև 2008 թվականները, տասը անընդմեջ հանդիպումների ընթացքում՝ Էնդի Ռոդիկ, Ջեյմս Բլեյք, Բոբ Բրայան և Մայքլ Բրայան։ 2004 թվականին նա նաև մարզել է ԱՄՆ տղամարդկանց հավաքականը Աթենքում Օլիմպիական խաղերից առաջ։ 2008 թվականի ապրիլին նա նշանակվում է նոր պաշտոնի՝ Միացյալ նահանգների թենիսի ասոցիացիայի (USTA) գլխավոր մենեջեր բարձրակարգ խաղացողների դաստիարակման հարցով։ Նրա պարտականությունների մեջ են մտնում պատանի թենիսիստների և սկսնակ պրոֆեսիոնալների ունակությունների զարգացմանը հետևելը, նրա վերահսկողության տակ են Ֆլորիդայի և Կալիֆորնիայի USTA-ի թենիսի կենտրոնները։

## Ծանոթագրություններ

## Աղբյուրներ
* Պատրիկ Մաքինրոյը ATP կաքում
* Պատրիկ Մաքինրոյը Դևիսի Գավաթի կայքում
* Պատրիկ Մաքինրոյը ESPN կայքում

Կատեգորիա:1966 ծնունդներ
Կատեգորիա:ԱՄՆ-ի թենիսի բաց առաջնություն
Կատեգորիա:Ամերիկացի թենիսիստներ
Կատեգորիա:Ամերիկացիներ իռլանդական սերմամբ
Կատեգորիա:Ավստրալիայի թենիսի բաց առաջնություն
Կատեգորիա:Հուլիսի 1 ծնունդներ
Կատեգորիա:Ուիմբլդոնի մրցաշար
Կատեգորիա:Սթենֆորդի համալսարանի շրջանավարտներ
Կատեգորիա:Ֆրանսիայի թենիսի բաց առաջնություն